Diari Oficial de la Generalitat Valenciana


Sumari del DOGV 6860, del 12-09-2012 (2012/8274)

Notificació de la sentència i interlocutòria de correcció d'esta, dictades en el procediment ordinari número 407/2009.
----------------------------------------------------------------------------------------------------------------------

### Dades del document

Número de DOGV
:   6860

Data del DOGV
:   12-09-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/8274


Organisme emissor
:   Jutjat d'Instrucció Número 3 d'Orihuela

Tipus de document
:   Edicte

Notificació de la sentència i interlocutòria de correcció d'esta, dictades en el procediment ordinari número 407/2009. [2012/8274]  
Procediment ordinari 000407/2009   
Demandant: Madrid Leasing Corporación EFC, SA.  
Procurador: Jaime Martínez Rico.  
Demandat: Agrupación Territorial de Obras y Servicios, SL, i Eva María García Espinosa.  
Procurador/a:  
En el juí a què es fa referència s'ha dictat la resolució que té el text que, literalment, és com segueix:  
«Orihuela, 15 de març de 2012  
M.ª del Carmen Valverde López, magistrada jutgessa del Jutjat d'Instrucció número 3 d'Orihuela i partit (antic mixt núm. 7), he vist estes actuacions de juí ordinari 407/2009, promogudes a instàncies de Madrid Leasing Corporación, EFC, SA, i en representació seua el procurador dels tribunals, el senyor Martínez Rico, i en defensa seua el lletrat el senyor García Cortés, contra Agrupación Territorial de Obras y Servicios, SL, i Eva María García Espinosa, declarats en rebel·lia pel fet no haver contestat la demanda malgrat estar citats a termini de forma legal, i dicte esta sentència en nom del rei i [...].  
  
Dispositiva   
Estime de forma íntegra la demanda interposada per la representació processal de Madrid Leasing Corporación EFC, SA, contra Agrupación Territorial de Obras y Servicios, SL, i Eva María García Espinosa, declarats en rebel·lia pel fet de no haver contestat la demanda malgrat estar citats a termini de forma legal, amb els pronunciaments següents:   
1. Es declara resolt:  
a) El contracte celebrat el dia 22 de desembre de l'any 2006 entre la part actora i el codemandat Agrupación Territorial de Obras y Servicios, SL, sent-ne avalista Eva María García Espinosa, amb referència al vehicle mini excavadora amb martell, marca Hitachi, model ZX80SB LC i número de xassís HCMBAT00064037.  
2. Es condemna els demandats a pagar conjuntament i solidàriament a l'actora la quantitat de dènou mil setanta-set euros i cinquanta-quatre cèntims (19.077,54 €), més els interessos moratoris pactats.   
  
3. Es condemna els demandats a pagar conjuntament i solidàriament a l'actora la quantitat de 1.695,89 euros per cada mes o fracció de mes que transcórrega entre la data de resolució (22.10.2008) i la devolució efectiva del bé.  
S'imposen les costes d'este procediment a la part demandada».  
  
Interlocutòria  
«Jutgessa magistrada: M.ª del Carmen Valverde López.  
Orihuela, 17 d'abril de 2012  
Antecedents de fet   
Primer. En este procediment s'ha dictat la sentència de data 15 de març de 2012, que ha sigut notificada a les parts litigants.   
Part dispositiva   
Dispose:   
Es corregeix l'error material que s'ha advertit en la sentència de data 15 de març de 2012, dictada en este procediment, en el sentit d'afegir en la dispositiva, en el punt 1, el següent:  
  
b) Es condemna els demandats a la devolució immediata a la parte actora del vehicle a què es fa referència».  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'este edicte en el Diari Oficial de la Comunitat Valenciana, per a portar a efecte la diligència de notificació de sentència i interlocutòria d'aclariment d'esta sentència, al demandat Agrupación Territorial de Obras y Servicios, SL, i Eva María García Espinosa.  
  
Orihuela, 25 de juny de 2012.- La secretària judicial: M.ª Jesús Pérez Álvarez.